สังคมข่าวหุ้น
*วานนี้ดัชนีปิด 1,579.03 จุด ใกล้ระดับแนวต้านสำคัญ (1,580 จุด) ส่วนแนวโน้มวันนี้ มีโอกาสที่ดัชนีจะไปต่อได้ เพราะมีแรงซื้อของกองทุน LTF เข้ามาเรื่อย ๆ ในหุ้นกลุ่ม SET50 ทำให้มีโอกาสลุ้นว่าดัชนีสิ้นปีนี้มีโอกาสกลับขึ้นมาแตะ 1,600 จุด
26 ธ.ค. 2562

คาเฟอีน
*วานนี้ดัชนีปิด 1,579.03 จุด ใกล้ระดับแนวต้านสำคัญ (1,580 จุด) ส่วนแนวโน้มวันนี้ มีโอกาสที่ดัชนีจะไปต่อได้ เพราะมีแรงซื้อของกองทุน LTF เข้ามาเรื่อย ๆ ในหุ้นกลุ่ม SET50 ทำให้มีโอกาสลุ้นว่าดัชนีสิ้นปีนี้มีโอกาสกลับขึ้นมาแตะ 1,600 จุด
*หุ้นบมจ.ทีคิวเอ็ม คอร์ปอเรชั่น TQM ราคายังวิ่งได้เรื่อย ๆ ทำนิวไฮทุกวัน แม้จะเกินราคาเป้าหมายขึ้นมาค่อนข้างมาก (51.00 บาท) ล่าสุดขึ้นมาปิด 66.7 บาท +2.25 บาท แต่หากจะถามว่าราคาแพงไหม ก็ต้องกลับไปถามนักลงทุนว่ายังต้องการหุ้น TQM อยู่ไหม คำตอบคือ นักลงทุนยังไล่ซื้ออยู่ และการมีบิ๊กล็อตจากกลุ่มเจ้าของออกมาบางส่วนให้กับสถาบันต่างประเทศที่ราคา 55.00 บาท มากกว่าราคาเป้าหมาย นี่แหละมีนัยสำคัญอย่างมากเลยล่ะ
*แบงก์ทีเอ็มบี TMB หากดูจากกราฟ จะพบว่าราคาวิ่งขึ้นมาเรื่อย ๆ และน่าจะเป็นการทยอยเข้ามาสะสมของกองทุนต่าง ๆ หลังราคาหุ้นต่ำกว่าพื้นฐานค่อนข้างมาก ไตรมาส 4/2562 โบรกฯ คาดว่ากำไรพุ่ง 110% เพราะจะมีบันทึกกำไรจากการขาย TFUND และรวมงบแบงก์ธนชาตเดือน ธ.ค. เข้ามาด้วย บล.ฟินันเซียฯ ให้ราคาเป้าหมาย 2.18 บาท ส่วนแนวโน้มปี 2563 ผลประกอบการจะเติบโตก้าวกระโดดอีก
*หุ้น AMANAH ถูกกดราคาลงไปต่ำกว่า 3.00 บาท อยู่ 2 วัน เพื่อ “เก็บของ” หลังจากนั้นดึงราคากลับขึ้นมายืนเหนือ 3.00 บาท ขณะที่ให้จับตาผลประกอบการไตรมาส 4/2562 ออกมาสวยงาม ทำนิวไฮ แถมหนี้เสียยังลดลงด้วย กำไรจากสินเชื่อจำนำทะเบียนเติบโตดีมาก มาร์จิ้นสูง ส่วนราคาเป้าหมายของโบรกฯ ต่างให้ไว้เกือบ ๆ 4.00 บาท ใครมีเงินเย็น ซื้อเก็บเข้าพอร์ตได้เลย แต่ต้องใจเย็น ๆ นะ
*ยูกิโกะ โรเบิร์ตส์ ประธานเจ้าหน้าที่บริหาร บล.เอสบีไอ ไทย ออนไลน์ (SBITO) ผู้นำด้านการให้บริการเทรดหุ้นออนไลน์จากประเทศญี่ปุ่น ล่าสุดมาร์เก็ตแชร์ขึ้นมาอยู่ที่ 1.4% ในช่วง 11 เดือนแรก (สิ้นสุด พ.ย. 2562) ส่วนแผนงานที่วางไว้ในปี 2563 พร้อมรุกตลาดกลุ่มนักลงทุนที่เป็นคนรุ่นใหม่ต่อเนื่อง ซีอีโอ เอสบีไอฯ บอกว่า เป้าหมายท้าทายมาก มั่นใจในแผนงานและกลยุทธ์ที่วางไว้ โดยจะไม่โต (Growth) ขึ้นลงตามตลาดฯ แต่อยาก scale up ตัวเองได้เลย ถือว่าน่าจับตาเลยทีเดียวสำหรับโบรกฯ จากญี่ปุ่นแห่งนี้ อ้อ เอสบีไอฯ เขามี SBITrade USA ด้วย ทั้ง Dowjones, Nasdaq และ S&amp;P500 ใครอยากลงทุนแบบอินเตอร์ไปติดต่อเทรดได้
*วันนี้ บมจ.ทุนธนชาต TCAP ขึ้นเครื่องหมาย XD เพื่อเตรียมจ่ายเงินปันผลพิเศษ 4.00 บาท ในวันที่ 16 ม.ค.นี้ ส่วนวานนี้ราคาหุ้นวิ่งในกรอบแคบ 57.00-57.75 บาท เพราะราคาวิ่งมาค่อนข้างมากแล้ว หรือจากระดับ 53.00 บาท ซึ่งหากวานนี้ราคาวิ่งขึ้นมาอีก ก็มีโอกาสถูกพวกที่เข้าไม้แรก ๆ ต้นทุน 50 บาทต้น สาดใส่แน่นอน หากคำนวณแล้วได้ส่วนต่างราคามากกว่าเงินปันผล ทำให้ราคาวานนี้แทบไม่ขยับ ส่วนวันนี้หากราคาลง ก็ไม่น่าจะต่ำกว่า 53.50 บาท เพราะเป็นราคาเฉลี่ยที่ TCAP เขาจะซื้อหุ้นคืน เริ่มก.พ.ปี 2563 เล่นหุ้นเดี๋ยวนี้คิดแบบ A B C D ไม่ได้ ไม่อย่างนั้นมีโอกาสจ่ายรอบวงสูง จึงต้องชิงไหวชิงพริบกันดี ๆ รายย่อยคิดยังไง รายใหญ่คิดแบบไหน กองทุนเล่นเกมราคาไม้ไหน
*แบงก์กรุงไทย (KTB) แจ้งวานนี้ (26 ธ.ค.) ธนาคาร (โดยการดำเนินการผ่านสาขาหมู่เกาะเคย์แมน) ใช้สิทธิไถ่ถอนตราสารด้อยสิทธิสกุลเงินตราต่างประเทศ ซึ่งใช้ชื่อว่า US$700,000,000 5.20% Tier II Subordinated Notes due 2024 (ตราสาร) ก่อนวันครบกำหนดไถ่ถอน ตราสารนี้เป็นตราสารที่ผู้ออกตราสารมีสิทธิไถ่ถอนตราสารก่อนครบกำหนดไถ่ถอน ซึ่ง KTB ได้ออกและเสนอขายตราสารให้กับผู้ลงทุนในต่างประเทศ เมื่อ 26 มิ.ย. 2557 และธนาคารได้ใช้สิทธิไถ่ถอนตราสารก่อนครบกำหนดไถ่ถอนเป็นจำนวน 700,000,000 ดอลลาร์สหรัฐ โดยเป็นการไถ่ถอนตราสารที่ออกและเสนอขายทั้งจำนวน
*สาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) ปลื้มกับงาน “เมืองไทยเชียงใหม่มาราธอน 2019 ครั้งที่ 14 Smile @Chiang Mai เชียงใหม่” อาทิตย์ที่ 22 ธ.ค.ที่ผ่านมา มีนักวิ่งร่วมกว่า 8,000 คน เป็นต่างชาติ 2,000 คน จาก 62 ชาติ ร่วมวิ่งระยะทาง 3 กิโลเมตร, มินิมาราธอน 10 กิโลเมตร, ฮาล์ฟมาราธอน (Half Marathon) ระยะทาง 21.100 กิโลเมตร และระยะทางมาราธอน (Full Marathon) ระยะทาง 42.195 กิโลเมตร